**RKP: 4307**

**OPĆINSKI SUD U SISKU**

**U Sisku, 29. ožujka 2024.**

**OBRAZLOŽENJE OPĆEG DIJELA IZVJEŠTAJA O IZVRŠENJU**

**FINANCIJSKOG PLANA 01.01.-31.12.2023.**

Ukupni prihodi Općinskog suda u Sisku za 2023. godinu planirani su u iznosu od 3.750.100,01 eura od čega prihodi za financiranje rashoda poslovanja iznose 3.747.504,00 eura, vlastiti prihodi iznose 1.061 eura te prihodi za tekuće pomoći iznose 1.535,00.

Izvršenje prihoda 01.01.-31.12.2023. iznosi 3.754.916,48 eura što je izvršenje od 100,13% u odnosu na tekući plan te 119,78% u odnosu na izvršenje 01.01.-31.12.2023.

Ukupni rashodi Općinskog suda u Sisku za 2023. godinu planirani su u iznosu od 3.750.100,00 eura dok su ostvareni u razdoblju 01.01.-31.12.2023. u iznosu od 3.754.916,48 eura što je izvršenje od 100,13% u odnosu na tekući plan te 119,78% u odnosu na izvršenje 01.01.-31.12.2022.

**Rashodi za zaposlene** izvršeni su u iznosu od 2.815.694,39 eura što je 100,00% tekućeg plana te 127,72% u odnosu na izvršenje 01.01.-31.12.2022.

* Rashodi za plaće za redovan rad (indeks 128,00) uvećani su u odnosu na prošlu godinu jer su uvećane plaće službenika i namještenika dodacima na plaću
* Rashodi za prekovremeni rad (indeks 306,88) uvećani su u odnosu na prošlu godinu jer su povećane plaće službenika pa tako i aktivna dežurstva zapisničara
* Ostali rashodi za zaposlene (indeks 117,30) uvećani su u odnosu na prošlu godinu zbog povećanja iznosa za regres i božićnicu
* Rashodi za doprinos za zdravstveno osiguranje (indeks (128,13) uvećani su u odnosu na prošlu godinu radi povećanja plaće za službenike i namještenike

**Materijalni rashodi** izvršeni su u iznosu od 929.838,23 eura što je 100,25% tekućeg plana te 100,56% u odnosu na izvršenje 01.01.-31.12.2022.

* Rashodi za službena putovanja (indeks 286,44) uvećani su u odnosu na prošlu godinu radi odlazaka sudaca i službenika na radionice Pravosudne akademije u Zagreb koje su se posljednjih godina održavale on line
* Rashodi za stručno usavršavanje zaposlenika (indeks 403,44) uvećani su u odnosu na prošlu godinu radi odlazaka sudaca na savjetovanja za koja se plaća kotizacija
* Rashodi za električnu energiju ( indeks 79,49) umanjeni su u odnosu na prošlu godinu Uredbom vlade RH
* Rashodi za materijal i dijelove za tekuće održavanje (indeks 46,85) umanjeni su u odnosu na prošlu godinu jer je u 2022. bilo više potrebe za navedenim rashodima radi oštećenja zgrade nakon potresa
* Rashodi za sitan inventar i auto gume (indeks 150,40) uvećani su u odnosu na prošlu godinu jer su bili veći rashodi za sitan inventar u Stalnim službama Općinskog suda u Sisku
* Rashodi za usluge tekućeg i investicijskog održavanja (indeks 56,57) umanjeni su u odnosu na prošlu godinu jer su u 2022. izvođeni radovi sanacije zgrade suda
* Rashodi promidžbe i informiranja (indeks 83,36) umanjeni su u odnosu na prošlu godinu jer su u 2022. bili veći rashodi za uplatu objave oglasa u NN
* Rashodi za komunalne usluge (indeks 146,77) uvećani su u odnosu na prošlu godinu radi uvećanja komunalnih naknada
* Rashodi za zakupnine i najamnine (72,91) umanjeni su u odnosu na prošlu godinu jer su smanjeni troškovi najma fotokopirnih uređaja i pisača
* Rashodi za zdravstvene i veterinarske usluge (356,62) uvećani su u odnosu na prošlu godinu jer su u 2023. obavljeni sistematski pregledi zaposlenika
* Rashodi za ostale usluge (indeks 19,60) umanjeni su u odnosu na prošlu godinu jer su u 2022. bili troškovi preseljenja z.k. odjela, priprema prostora za građevinske radove, čišćenje prostora nakon građevinskih radova, prijevoz zemljišnih knjiga na skeniranje te uvez zbirki isprava z.k. odjela
* Rashodi za naknade troškova osobama izvan radnog odnosa (indeks 137,40) uvećani su u odnosu na prošlu godinu jer je bilo više rješenja za isplatu troškova prijevoza svjedoka i porotnika u kaznenim predmetima
* Rashodi za premije osiguranja (indeks 63,62) umanjeni su u odnosu na prošlu godinu jer se police osiguranja za službena vozila ugovaraju preko Središnjeg državnog ureda za javnu nabavu
* Rashodi za pristojbe i naknade (indeks 53,07) umanjeni su u odnosu na prošlu godinu radi smanjenja obveze za naknade zbog neispunjenja kvote za zapošljavanje osoba s invaliditetom

**Financijski rashodi** izvršeni su u iznosu od 2.079,31 eura što je 100,11% u odnosu na tekući plan te 95,60% u odnosu na izvršenje 01.01.-31.12.2022.

* Rashodi za kamate za primljene zajmove od trgovačkih društava (indeks 58,86) umanjeni su u odnosu na prošlu godinu jer se kamata za leasing službenog vozila prema otplatnom planu svake godine smanjuje

Računovodstveni referent

Dijana Mesić